Document ID: 31988R3798

ΚΑΝΟΝΙΣΜΟΣ ( ΕΟΚ ) αριθ . 3798/88 ΤΗΣ ΕΠΙΤΡΟΠΗΣ της 24ης Νοεμβρίου 1988 για τη θέσπιση λεπτομερών κανόνων όσον αφορά τις εκθέσεις πεπραγμένων για τα σχέδια που έχουν τύχει χρηματικής ενίσχυσης στα πλαίσια των κοινοτικών μέτρων για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και του τομέα της υδατοκαλλιέργειας^(1 ), και ιδίως το άρθρο 39 παράγραφος 3,
Εκτιμώντας :
ότι, σύμφωνα με το άρθρο 39 του κανονισμού ( ΕΟΚ ) αριθ . 4028/86, ο δικαιούχος διαβιβάζει στην Επιτροπή, μέσω του ενδιαφερόμενου κράτους μέλους, έκθεση σχετικά με τα αποτελέσματα του σχεδίου ( η οποία αναφέρεται κατωτέρω ως "έκθεση πεπραγμένων ") ότι οι εν λόγω εκθέσεις πεπραγμένων θα παράσχουν τη δυνατότητα στην Επιτροπή να διενεργήσει ελέγχους στις κοινοτικές δαπάνες και θα συμβάλει συγκεντρωτικά στην πληροφόρηση σχετικά με την οικονομική κατάσταση και εξέλιξη της βιομηχανίας αλιευτικών προϊόντων που απαιτούνται για την εξασφάλιση της ορθής λειτουργίας του διαρθρωτικού στοιχείου της κοινής αλιευτικής πολιτικής ότι οι εκθέσεις πεπραγμένων, και ιδίως όσον αφορά τα οικονομικά αποτελέσματα, πρέπει να επεξηγούν σαφώς τις δαπάνες λειτουργίας και τη βιωσιμότητα των σχεδίων, και πρέπει να αναφέρονται ιδίως στα προβλεπόμενα αποτελέσματα όταν εγκρίθηκε χρηματοδοτική κοινοτική ενίσχυση για τα εν λόγω σχέδια ότι οι πληροφορίες που περιλαμβάνουν οι εκθέσεις πεπραγμένων πρέπει να παρέχονται υπό τυποποιημένη μορφή που θα είναι κατάλληλη για το είδος του σχεδίου ότι ο δικαιούχος της κοινοτικής συνδρομής θα πρέπει να εξασφαλίζει να διαβιβάζεται σε εύθετο χρόνο η έκθεση πεπραγμένων ότι τα μέτρα που προβλέπονται στον παοντα κανονισμό είναι σύμφωνα με τη γνώμη της Μόνιμης Επιτροπής για τις Διαρθρώσεις στον τομέα της Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 1 . Οι εκθέσεις πεπραγμένων, που διαβιβάζονται από τον δικαιούχο μέσω του ενδιαφερόμενου κράτους μέλους, θα πρέπει να αποστέλλονται στην Επιτροπή εντός τριών μηνών μετά από την περίοδο που ορίζεται στο άρθρο 39 παράγραφος 1 του κανονισμού ( ΕΟΚ ) αριθ . 4028/86, και συγκεκριμένα δύο έτη μετά την τελευταία καταβολή της ενίσχυσης για σχέδια που αναφέρονται στον τίτλο ΙΙ και το άρθρο 11 παράγραφος 1 στοιχείο α ) και πέντε έτη μετά την τελευταία καταβολή της ενίσχυσης για σχέδια που αναφέρονται στο άρθρο 11 παράγραφος 1 στοιχείο β ) του προαναφερθέντος κανονισμού .
2 . Τα στοιχεία που πρέπει να περιλαμβάνουν οι εκθέσεις πεπραγμένων αναφέρονται στο παράρτημα σύμφωνα με το είδος των συγκεκριμένων σχεδίων .
3 . Εάν η έκθεση δεν υποβληθεί εντός του καθορισμένου χρόνου θεωρείται ότι ο δικαιούχος δεν έχει εκπληρώσει την υποχρέωση που καθορίζεται στο άρθρο 39 παράγραφος 1 του κανονισμού ( ΕΟΚ ) αριθ . 4028/86 .
ίΑρθρο 2 1 . Εάν, μετά την τελευταία καταβολή από την Επιτροπή παρουσιαστούν αλλαγές όσον αφορά την κυριότητα ή τη νομική μορφή της επιχείρησης η οποία τυγχάνει κοινοτικής ενίσχυσης, στα πλαίσια των εφαρμοζομένων κοινοτικών κανόνων, η κοινοποιηθείσα έκθεση διαβιβάζεται από το νέο ιδιοκτήτη .
2 . Στην περίπτωση αυτή, ο δικαιούχος παραμένει υπεύθυνος για την εκπλήρωση των υποχρεώσεων που αναφέρο - νται στο άρθρο 1 παράγραφος 3 .
ίΑρθρο 3 Ο δικαιούχος θέτει στη διάθεση της Επιτροπής αναλυτικά στοιχεία που αφορούν τα αποτελέσματα του σχεδίου και τούτο για περίοδο τριών ετών μετά τη διαβίβαση της έκθεσης πεπραγμένων στην Επιτροπή .
ίΑρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 24 Νοεμβρίου 1988 .

Labels: 4
19
5
6
12